tartuNLP/wikipedia-smugri-20251201 huggingface dataset:
Enamiinit

Enamiinit eli alkenyyliamiinit tai vinyyliamiinit ovat orgaanisia yhdisteitä. Ne ovat vinyylisiä amiineja eli aminoryhmään nähden α-asemassa oleva hiili muodostaa hiili-hiili-kaksoissidoksen. Rakennetta voidaan kuvata kaavalla R2NCR=CR2.
Synteesi ja ominaisuudet.
Enamiinit ovat tautomeerisia imiinien kanssa ja tämä tautomeria on samankaltainen keto-enolitautomerian kanssa, jossa tautomerisia yhdisteitä ovat enolien kanssa aldehydit tai ketonit. Stabiileimpia enamiineja ovat sekundäärisistä amiineista muodostuvat enamiinit, joissa typpeen ei ole liittynyt protonia. Myös primäärisistä amiineista johdetuissa yhdisteissä imiini on vallitseva tautomerinen muoto ja vain pieni osa on enamiinina.
Enamiineja syntetisoidaan sekundaarisen amiinin ja aldehydin tai ketonin välisellä additioreaktiolla., jota seuraa veden ja protonin eliminaatio. Mekanismi muistuttaa imiinien muodostumisen mekanismia. Sekundäärisessä amiinissa on nukleofiilinen typpiatomi, joka hyökkää karbonyyliryhmän elektrofiiliseen hiiliatomiin ja muodostuu välituotteena niin kutsuttu karbinoliamiini eli hemiaminaali. Tämän jälkeen hydroksyyliryhmä protonoituu ja lohkeaa vetenä muodostaen iminiumkationin. Iminium-ionin typpiatomiin nähden α-asemassa olevasta hiilestä irtoaa protoni, jolloin muodostuu enamiini. Reaktiot ovat usein happokatalysoituja. Katalyyttinä voidaan käyttää myös esimerkiksi titaanitetrakloridia.
Sekä sykliset että asykliset ketonit tai aldehydit muodostavat sekundaaristen amiinien kanssa reagoidessaan enamiineja, erityisesti tutkittuja ovat sykloheksanonista johdetut enamiinit. Myös amiini voi olla syklinen tai avoketjuinen, mutta useimmiten käytettyjä ovat sykliset pyrrolidiini, piperidiini ja morfoliini.
Reaktioiltaan enamiinit muistuttavat enoleita ja enolaatteja ja voidaan pitää niiden typpianalogeina. Ne esimerkiksi alkyloituvat reagoidessaan alkyylihalogenidien kanssa ja asyloituvat reagoidessaan asyylihalogenidien kanssa. Alkylointi onnistuu käytettäessä suhteellisen voimakkaasti alkyloivia reagensseja. Aldehydeistä valmistetut enamiinit voivat alkyloitua hiiliatomin sijaan myös typpiatomista. Enamiineja pystytään alkyloimaan melko selektiivisesti. Enolaattien tavoin myös enamiinit reagoivat Michael-additiolla α,β-tyydyttymättömän karbonyyliyhdisteen kanssa. Tätä reaktiota nimitetään Storck-reaktioksi.
RSA Tower

RSA Tower on pilvenpiirtäjä Montgomeryn kaupungissa Alabaman osavaltiossa Amerikan Yhdysvalloissa. Rakennuksessa on 22 kerrosta, ja se on 127 metriä korkea. Rakennuksen suunnitteli PH&amp;J Architects -yhtiö ja se valmistui vuonna 1996. Toimistokäytössä olevan rakennuksen omistaa Retirement Systems of Alabama -yhtiö.
RoboCop (täsmennyssivu)

Robocop tai RoboCop voi viitata seuraaviin:
Rinkū Gate Tower Building

Rinkū Gate Tower Building () on 256 metriä korkea pilvenpiirtäjä Izumi-Sanon kaupungissa Osakan prefektuurissa Japanissa. Siinä on 56 kerrosta, ja se valmistui vuonna 1996. Rakennus on tarkoitettu hotelli- ja toimistokäyttöön. Rakennuksessa on kaksi maanalaista kerrosta autoja varten.
Rudolf Tomášek

Rudolf Tomášek (s. 11. elokuuta 1937 Karlovy Vary) on Tšekkoslovakiaa edustanut seiväshyppääjä. Seuratasolla hän edusti RH Prahaa.
Tomášek sijoittui kahdeksanneksi Rooman olympialaisissa 1960. Hän sai hopeaa Belgradin EM-kilpailuissa 1962 tuloksella 460. Tokion olympialaisissa 1964 hän sijoittui kuudenneksi. Hän sai hopeaa Dortmundin EM-hallikilpailuissa 1966 tuloksella 480. Seuraavan vuoden Prahan sisäratojen EM-kilpailuissa hän oli yhdeksäs.
Tomášek voitti Tšekkoslovakian-mestaruuden ulkoradoilla 1961, 1962, 1963, 1964, 1965, 1966, 1967 ja 1971 sekä sisäradoilla 1971. Hän hyppäsi parhaan tuloksensa 503 cm sisäradoilla vuonna 1966.
Šiauliain rautatieasema

Šiauliain rautatieasema () on Liettuan neljänneksi suurimman kaupungin Šiauliain rautatieasema Liettuan rautateiden (Lietuvos Geležinkeliai) Vilna-Klaipėda-radalla. Asemarakennusta on kunnostettu viime vuosina osaksi EU:n tukirahoin.
Aseman toiminta käynnistyi 1871. Liikenteen odotetaan vilkastuvan huomattavasti, mikäli valmisteltavana oleva eurooppalainen Rail Baltica -ratahanke etenee 2010-loppupuolelle tultaessa ja onnistuu luomaan nopean rautatieyhteyden Tallinna–Riika–Šiauliai–Kaunas–Varsova. Vuonna 1971 aseman yhteyteen perustettiin myös rautatiemuseo. 
Tärkeimmät junareitit.
Šiauliain asema sijaitsee Liettuan rautateiden Vilna–Jonava–Kėdainiai–Šiauliai–Telšiai–Kretinga–Klaipėda-radalla. Ratayhteyttä pohjoiseen Latvian Riikaan ei liikennöity henkilöjunilla esimerkiksi kesällä 2010 tai 2011. Šiauliain asemalta matkustetaan siten erityisesti:
Tämän ohella Šiauliaista on säännöllistä liikennettä myös Liettuan pohjoisosien muille radoille (kohti asemia Radviliškis, Mažeikiai, Panevėžys–Rokiškis).
Westgate (Newcastle)

Westgate on Newcastle upon Tynen kaupunginosa ja äänestysalue. Vuoden 2001 väestönlaskennan mukaan Westgatessa oli 7 595 asukasta.
Westgate on vilksta aluetta ja se käsittää pääosan Newcastlen keskustasta. Sen alueella onkin monia ostoskeskuksia, teattereita ja muita kulttuurimahdollisuuksia sekä muun muassa Newcastlen yliopisto. Siellä on myös keskusrautatieasema ja tärkein linja-autoasema. Westgatessä sijaitsee myös Leazes Park -niminen puisto. Westgaten aluetta palvelee neljä peruskoulua.
Beeta-amanitiini

Beeta-amanitiini eli β-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Beeta-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.
Beeta-amanitiinin kemiallinen kaava on C39H53N9O15S, CAS-numero 21150-22-1 ja moolimassa 919,95 g/mol.
Gamma-amanitiini

Gamma-amanitiini tai γ-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Gamma-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.
Gamma-amanitiinin kemiallinen kaava on C39H54N10O13S, CAS-numero 21150-23-2 ja moolimassa 902,97 g/mol.
Epsilon-amanitiini

Epsilon-amanitiini tai ε-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Sitä on tietyissä kärpässienissä. Epsilon-amanitiinin LD50-arvo on 0,1 mg/kg.
Epsilon-amanitiinin kemiallinen kaava on C39H53N9O14S, CAS-numero 21705-02-2 ja moolimassa 903,96 g/mol.
Ellen McLain

Ellen McLain on yhdysvaltalainen oopperalaulaja ja ääninäyttelijä. McLain on muun muassa tarjonnut äänensä useille Valven pelien hahmoille. Hän esiintyy muun muassa "Portal"- ja "Portal 2"-pelien GLaDOS-tekoälynä ja Sentry Turrettien äänenä, kuuluttajana "Team Fortress 2" -pelissä ja Combine Overwatchina "Half-Life 2" -pelisarjassa.
McLain on ainoa ihminen, joka esiintyy kaikissa The Orange Boxin peleissä.
Hän lauloi "Portalin" lopputekstien taustalla soivan kappaleen "Still Alive" ja "Portal 2:n" lopetuskappaleen "Want You Gone". Molemmat kappaleet on kirjoittanut Jonathan Coulton. McLain lauloi myös Portal 2:n oopperatyylisen tykkien esittämän kappaleen, jota usein kutsutaan "Turret Operaksi".
McLain on naimisissa John Patrick Lowrien kanssa. Lowrie on myös ääninäyttelijä, joka on työskennellyt yhdessä Ellenin kanssa peleissä "Team Fortress 2" ja "Half-Life 2". Half-Life 2:ssa Lowrie näyttelee päähenkilöä auttavaa kansalaista ja Team Fortress 2:ssa hän esiintyy Sniperina.
Amanulliini

Amanulliini on kahdeksasta aminohaposta muodostuva syklinen ei-ribosomaalinen peptidi ja amatoksiineihin kuuluva sienimyrkky. Amanulliinin myrkyllisyys on huomattavasti pienempi kuin muiden amatoksiinien; kotihiirillä sen LD50-arvo on yli 20 mg/kg; ihmiselle se on vaaraton. Amanulliinia löytyy tietyistä kärpässienistä.
Amanulliinin kemiallinen kaava on C39H54N10O12S, CAS-numero 21803-57-6 ja moolimassa 886,86 g/mol.
Amanulliinihappo

Amanulliinihappo on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.
Amanulliinihapon kemiallinen kaava on C39H53N9O13S, CAS-numero 54532-45-5 ja moolimassa 887,96 g/mol.
Amaninamidi

Amaninamidi on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.
Amaninamidin kemiallinen kaava on C39H54N10O13S, CAS-numero 58311-65-2 ja moolimassa 902 97,g/mol.
Amaniini

Amaniini on kahdeksasta aminohaposta koostuva syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.
Amaninamidin kemiallinen kaava on C39H53N9O14S, CAS-numero 21150-21-0 ja moolimassa 903,96 g/mol.
Proamanulliini

Proamanulliini on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.
Proamanulliinin on C39H54N10O11S, CAS-numero 54532-46-6 ja moolimassa 870,97 g/mol.
Mullerthal

Mullerthal (, ) on alue Luxemburgin itäosassa. Alue tunnetaan myös nimellä Pikku Sveitsi (, , ) sen ja Sveitsin välillä olevien maantieteellisten samankaltaisuuksien vuoksi. Alueella on epätasaista ja kallioista maastoa, tiheitä metsiä, luolia ja lukematon määrä pieniä puroja. Toisin kuin Sveitsi, Mullerthal on hyvin alava jopa Luxemburgin muihin alueihin verrattuna, ja alueen korkein kohta on vain 414 metriä merenpinnasta.
Mullerthal on Luxemburgin ala-alueista pienin ja käsittää vain 7 % maan pinta-alasta. Alueen sisällä on vain yksi keskikokoinen asutus, Echternach, joka on myös Luxemburgin vanhin kaupunki. Mullerthalin pienempiä kyliä ovat muun muassa Beaufort, Berdorf, ja Consdorf.
Conwy (county borough)

Conwy County Borough () on yksi Walesin hallintoalueista. Se sijaitsee maan pohjoisosassa Irlanninmeren rannikolla ja sen pääkaupunkina toimii Conwy. Hallintoalueella on arviolta 116 218 asukasta (vuonna 2015) ja sen pinta-ala on 1 125,83 neliökilometriä.
Alue on saanut nimensä Conwyjoelta, joka virtaa sen läpi.
Rhondda Cynon Taf

Rhondda Cynon Taf County Borough () on yksi Walesin hallintoalueista. Se sijaitsee maan eteläosassa Cardiffin luoteispuolella ja sen pääkaupunkina toimii Tonypandy. Hallintoalueella on arviolta 237 411 asukasta (vuonna 2015) ja sen pinta-ala on 424,13 neliökilometriä.
Rhondda Cynon Taf muodostettiin vuonna 1996, kun Mid Glamorganin alueen hallintoalueet Rhondda, Cynon Valley ja Taff-Ely liitettiin yhteen lukuun ottamatta Creigiaun ja Pentyrchin kaupunkeja.
Nopeuslasku talviolympialaisissa 1992

Nopeuslasku järjestettiin näytöslajina vuoden 1992 talviolympialaisissa 18. – 19. helmikuuta ja 21. – 22. helmikuuta Les Arcsissa, Savoiessa, Ranskassa. Tapahtumia oli kaksi, yksi miehille ja yksi naisille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. 
63-vuotias Kalevi ”Häkä” Häkkinen kutsuttiin avaamaan nopeuslaskurata, ja sen hän teki nopeudella 217 km/h – nopeammin kuin koskaan aiemmin .
Suomalainen Tarja Mulari voitti naisten kilpailun maailmanennätyksellä 219,245 km/h.
Helmikuun 22. päivänä sveitsiläinen nopeuslaskija Nicolas Bochatay kuoli rinneonnettomuudessa ennen kilpailun alkua. Hän laski avoimessa rinteessä, kun hän törmäsi mäen takana näkymättömissä olleeseen rinnekoneeseen . Edellisen kerran urheilija oli kuollut olympialaisissa vuonna 1964, mikäli vuoden 1972 terrori-iskua ei oteta huomioon.
GTS

GTS () on tunniste laivalle, joka käyttää pääkoneistoissaan voimanlähteenä kaasuturbiinimoottoreita. Hyvä esimerkki turbiinikäyttöisistä laivoista on Wärtsilän Helsingin telakallavuonna 1977 valmistunut GTS "Finnjet". Kaasuturbiinit takaavat alukselle suuren nopeuden, mutta ne kuluttavat runsaasti polttoainetta, joten siksi turbiinien käyttö laivoissa on jäänyt vähäiseksi.
Port Caledonia

Port Caledonia oli suomalainen purjealus, joka upposi 2. joulukuuta 1924 myrskyssä Biskajanlahdella Ranskan rannikolla.
Alus oli Glasgow’ssa vuonna 1892 rakennettu 90-metrinen nelimastoinen teräsparkki. Uudessakaupungissa toiminut laivanvarustamo J. A. Zachariassen &amp; Co osti sen vuonna 1914. Aluksella kuljetettiin muun muassa viljaa Australiasta ja salpietaria Chilestä.
4. elokuuta 1924 "Port Caledonia" lähti viimeiselle matkalleen Mejillonesista Chilestä lastinaan 4 000 tonnia salpietaria. Aluksen määränpää oli La Pallicen satama, mutta se haaksirikkoutui 2. joulukuuta La Rochellen edustalla. Vårdöstä Ahvenanmaalta kotoisin olleen kapteeni Alfred Karlssonin lisäksi haaksirikossa hukkui 25 merimiestä, joista kahdeksan oli suomalaisia.
Suomen valtio pystytti vuonna 1984 alukselle ja sen miehistölle muistomerkin Saint-Denis’n hautausmaalle, jonne haaksirikon uhrit on haudattu. Vuonna 2011 paikalliset harrastajamerentutkijat löysivät "Port Caledonian" hylyn merenpohjasta Chassironinselältä Antiochen karikon edustalta. Aluksen laivakello löytyi elokuussa 2012 ensimmäisellä sukelluksella. Kello on sijoitettu Oléronin saarelle museoon, jossa se entisöidään..
Michel Martelly

Michel Joseph Martelly (s. 12. helmikuuta 1961 Côtes-de-Fer) oli Haitin 41. presidentti toukokuusta 2011 helmikuuhun 2016. Ennen politiikan uraansa hän toimi muusikkona, säveltäjänä ja liikemiehenä. Hänet valittiin presidentiksi tuhoisan Haitin maanjäristyksen jälkeen järjestetyissä vaaleissa.
Lokakuussa 2015 Haitissa pidettiin presidentinvaalit, joiden tulos kuitenkin mitätöitiin ilmeisen vaalivilpin takia. Uudet vaalit oli tarkoitus järjestää lokakuussa 2016, mutta niitä jouduttiin lykkäämään, koska hurrikaani Matthew iski Haitiin surmaten 1000 ihmistä ja jättäen 1,4 miljoonaa ihmistä humanitaarisen avun varaan. Presidentti Martelly oli jättänyt virkansa helmikuussa 2016 ja maata oli siitä lähtien hallinnut väliaikaishallinto
Renfrewshire

Renfrewshire () on yksi Skotlannin 32:sta hallintoalueesta ("council area"). Siellä on arviolta 174 560 asukasta (vuonna 2016) ja sen pinta-ala on 261 neliökilometriä. Alueen pääkaupunkina toimii Paisley.
Renfrewshire on yksi kolmesta historiallisen Renfrewshiren kreivikunnan alueella sijaitsevasta Skotlannin hallintoalueesta; muut ovat Inverclyde ja Itä-Renfrewshire. Skotlannin suurin joki Clyde virtaa alueen pohjoisrajalla.
Tasmanianvalas

Tasmanianvalas eli kirjonokkavalas ("Tasmacetus shepherdi") on noin kuusimetrinen, huonosti tunnettu valaslaji, jota on tavattu eteläisellä pallonpuoliskolla.
Tasmanianvalas kasvaa 6–7 metriä pitkäksi ja painaa noin kuusi tonnia. Sen pää on pieni ja kuono on pitkulainen nokka. Hengitysaukko sijaitsee epäsymmetrisesti pään vasemmalla puolella. Selkäevä on pieni ja sijaitsee kolmanneksen valaan pituudesta pyrstöstä lukien. Saman heimon muista lajeista tasmanianvalaan voi parhaiten erottaa hampaidensa perusteella. Koska valaat tummuvat kuoltuaan ja tasmanianvalaita on harvoin nähty elävinä, niiden tarkkaa väritystä ei tunneta.
Laji tunnetaan lähinnä parinkymmenen maihin ajautuneen yksilön perusteella. Kohtaamiset ovat kaikki tapahtuneet 30. eteläisen leveyspiirin eteläpuolella, Etelä-Amerikan, Australian ja Uuden-Seelannin lähivesillä. Laji kuvattiin tieteelle vuonna 1937, ja se on sukunsa ainoa laji. Nisäkäsnimistötoimikunta on ehdottanut lajille uutta suomenkielistä nimeä "kirjonokkavalas".
Tasmanianvalaat syövät kaloja, mustekaloja ja äyriäisiä, joita ne kenties pyydystävät läheltä merenpohjaa. Useimmat muut nokkavalaat syövät lähes pelkästään mustekalaa.
Tottenham

Tottenham [ˈtɒtənəm] on kaupunginosa Pohjois-Lontoossa. Se kuuluu Haringeyn kaupunkipiiriin. Tottenham on yksi Ison-Britannian etnisesti monipuolisimmista alueista: siellä asuu 113 eri etnistä ryhmää.
Valioliigaseura Tottenham Hotspur FC on kotoisin Tottenhamista, ja seuran kotistadion on Tottenham Hotspur Stadium. Tottenhamissa sijaitsee Tottenham Halen rautatie- ja metroasema.
Nokia X7-00

Nokia X7-00 on matkapuhelinvalmistaja Nokian valmistama huhtikuussa 2011 julkaistu ja kesäkuussa 2011 myyntiin tullut Symbian Anna -käyttöjärjestelmällä toimiva kosketusnäytöllinen älypuhelin.
Tietoja.
Virtalähde.
1 300 mAh BL-5K-akku (Li-Ion)
Fyysiset näppäimet.
Kameranäppäin, virtanäppäin, kameranäppäin sekä äänenvoimakkuuden säätönäppäimet
.nato

.nato oli Naton Internet-maakoodi ylätason verkkotunnusta varten. Tunnus tuli voimaan 1980-luvun loppupuolella, mutta poistettiin käytöstä heinäkuussa 1996 kun .int -verkkotunnus otettiin käyttöön kansainvälisiä järjestöjä varten.
Finns

Espoon Finnsin kulttuurihistoriallisesti arvokas kansanopisto-alue on Suomen vanhimpia säilyneitä Folkhögskola-kokonaisuuksia. Se sijaitsee Espoonkartanon kaupunginosassa Kuninkaantien varrella.
Mellersta Nylands folkhögskola aloitti koulutustoiminnan Finnsissä 2.11.1891 Espoon kartanon omistajien Arthur ja Bertha Myrbergin lahjoitettua tyhjillään olleen Finnsin kestikievarirakennuksen kansanopiston tiloiksi. Waldemar Aspelinin suunnittelema keltainen opistotalo valmistui vuonna 1897 ja Arkkitehtitoimisto Taucher &amp; Cajanuksen suunnittelema vanha oppilasasuntola 1909. Lisäksi alueella on vahtimestarin huvila 1900-luvun alusta. Hillittyä lisärakentamista edustavat arkkitehti Erik Kråkströmin suunnittelemat majoitustilat ja ravintolarakennus 1980-luvulta. Vanhat rakennukset muodostavat kauniin kokonaisuuden Finnsin portista sisään astuttaessa, näkymä ei ole sadassa vuodessa muuttunut juuri lainkaan.
Alue kokonaisuus siirtyi Omnian omistukseen 1.7.2011 Svenska Folkskolans Vänner r.f:ltä (SFV).
170 Maria

170 Maria on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Perrotin vuonna 1877. Pikkuplaneetan nimi tulee Antonio Abetin sisaren mukaan, sillä Abetti laski tämän asteroidin radan.
Maria on Maria-ryhmän pienimmällä numerolla ja ryhmä on nimetty sen mukaan. Maria-ryhmän asteroideilla on samanlaiset kiertorataominaisuudet: isoakselin puolikas, eksentrisyys ja inklinaatio.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen spektrityyppi on S-luokkaa. Kohteen läpimitta on noin ja pyörähdysaika akselin ympäri on . Eksentrisyys on ja inklinaatio . Albedo on ja magnitudi .
George Stults

George Sheehy Stults (s. 16. elokuuta 1975) on yhdysvaltalainen näyttelijä. Stults varttui Green Mountain Fallsissa, Coloradossa, mutta hän on syntynyt Detroitissa, Michiganissa.
Stults näytteli Kevin Kinkirkia "Seitsemäs taivas" -nimisessä TV-sarjassa. Hänen veljensä Geoff Stults näytteli samaisessa sarjassa Kevinin veljeä, Ben Kinkirkia.
La Mala Rodríguez

María Rodríguez Garrido (tunnetaan myös nimillä La Mala, La Mala María ja Mala Rodríguez, s. 13. helmikuuta 1979) on espanjalainen hip hop -laulaja ja Latin Grammy -voittaja. Rodríguez on luonut omaa soolouraansa ja tehnyt yhteistyötä lukuisien artistien, muun muassa Nelly Furtadon, kanssa.
Nuoruus.
María syntyi Espanjan Jerez de la Fronterassa, Cádizissa, 13. helmikuuta 1979. Hän asui nuoruutensa Sevillassa, jossa sai vaikutteita seudun hip-hop-nuorista. Hänen äitinsä oli kampaaja.
Musiikkiura.
Mala Rodríguez julkaisi ensimmäisen albuminsa, Lujo Ibérico, joka myi nopeasti yli 50,000 kappaletta myyden kultaa.
Vuonna 2003 hän julkaisi uuden albuminsa, Alevosía, jonka suurimmaksi hitiksi nousi single La Niña.
Hän julkaisee uusimman studioalbuminsa, Bruja 18. kesäkuuta 2013, edellinen albumi Dirty Bailarina julkaistiin vuonna 2010 ja sitä edeltävä Malamarismo vuonna 2007.
Sorbiinihappo

Sorbiinihappo (acidum sorbicum) tunnetaan myös E-koodinimellä E 200. Yleinen kosteudensäilyttäjä, sekä säilöntäaine, jota voidaan eristää pihlajanmarjoista, mutta yleensä valmistetaan kemiallisesti. Sorbiinihappoa käytetään peräsuolen kautta annosteltuna helpottamaan kovan ulosteen pehmittymistä (esim. Microlax). Yleisesti happoa käytetään myös kosmetiikassa.
Toiset ihmiset saavat sorbiinihaposta allergisia reaktioita, kuten nokkosihottumaa, nuhaa, sekä astmaattisia reaktioita.
Sorbiinihapon kemiallinen kaava on C6H8O2, moolimassa 112,127 g/mol ja CAS-numero 110-44-1. Yhdisteestä käytetään myös nimiä "1,3-pentadieeni-1-karboksyylihappo", "heksa-2,4-dieenihappo", "(E,E)-2,4-heksadieenihappo" ja "2-propenyyliakryylihappo".
Fiat Multipla

Fiat Multipla on Fiatin vuosina 1998–2010 valmistama keskikokoinen tila-automalli, joka perustui tekniikaltaan Fiat Bravoon ja Bravaan. 
Alkuperäinen Multipla tuli tunnetuksi hyvin erikoisesta ulkomuodostaan. Auto laitettiinkin näytteille New Yorkin Museum of Modern Artin näyttelyyn ”Different Roads – Automobiles for the Next Century” vuonna 1999. Multiplassa oli erikoista myös se, että siinä oli kummallakin istuinrivillä kolme erillistä istuinta. Multiplassa oli hyvin suuret ikkunat ja pyöreät etu- ja takavalot. Autoa valmistettiin Italian Milanossa ja Torinossa.
Multipla sai vuoden 2001 Euro NCAP -kolaritestistä tulokseksi kolme tähteä. Mallia kritisoitiin kuljettajan pään huonosta suojasta ja molempien etumatkustajien heikosta rintakehän suojasta.
Vuoden 2004 faceliftissä Multipla sai hillitymmän, tavanomaisia Fiat-malleja muistuttavan ilmeen. Siinä oli suorakulmion muotoiset etuvalot, mutta takavalot ja suuret ikkunat olivat kutakuinkin samanlaiset.
Moottorivalikoima:
Yhdystie 2131

Yhdystie 2131 on maantie, joka kulkee Säkylässä, entisen Köyliön kunnan Kankaanpäästä Köyliön alueella sijaitsevaan Lähteenkylään. Sen pituus on 11 kilometriä. Noin 7,9 kilometrin mittainen Lähteenkylän ja Yttilän koulun välinen osuus on nimetty museotieksi vuonna 1998.
Yhdystie 2131 on myös osa vanhaa pyhiinvaellusreittiä Pyhän Henrikin tietä, sekä jo ainakin keskiajalta periytyvää historiallista Huovintietä.
Jonavan rautatieasema

Jonavan rautatieasema () on tärkeä rautatieasema Liettuan yhdeksänneksi suurimmassa kaupungissa Jonavassa. Asema sijaitsee kaupungin pohjoisosissa. Rautatie ja asema rakennettiin kaupunkiin alun perin vuonna 1871 osana Venäjän tsaarinaikaisen satamakaupungin Liepājan ja Ukrainan Sumyn alueen Romnyn yhdistävän rautatien rakentamista.
Jonavan asema on kauttakulkuliikenteelle tärkeä Liettuan rautateiden (Lietuvos Geležinkeliai) asema, sillä se sijaitsee pääkaupunki Vilnasta satamakaupunki Klaipėdaan vievällä radalla Vilnan asema–Jonava–Kėdainiai–Šiauliai–Telšiai–Kretinga–Klaipėdan asema. Jonavasta vie rautatie myös Kaunasiin. Jonava sijaitsee Baltian maita ja Puolaa mahdollisesti 2010-luvun loppupuolella yhdistävän yhdistävän eurooppalaisen Rail Baltica -ratahankkeen varrella.
Seututie 231

Seututie 231 on 14 kilometrin pituinen tie joka kulkee Punkalaitumen Kanteenmaalta Alastarolle Loimaalla.
Tie erkanee Punkalaitumella valtatieltä 2 ja kulkee lounaaseen päättyen yhdystien 2101 liittymään Alastaron keskustassa.
Lehmäsaari

Lehmäsaari on saari Suomenlahdessa Kotkassa Kuutsalon länsipuolella. Saari on suosittu retkeilykohde.
Lehmäsaaren maaperä on hienoa hiekkaa tai pienikokoista kiviainesta, joka on kasautunut kallion päälle. Saaren keskiosat ovat mäntykangasta. Saaren paras rantautumispaikka on itärannalla oleva lahti eli niin sanottu "Lehmän monttu", jossa on myös laitureita. Lahti on syntynyt alun perin soranoton seurauksena 1900-luvun puolivälissä.
Alahärmän Kisa

Alahärmän Kisa (lyh. AlahKi) on vuonna 1917 perustettu alahärmäläinen urheilun yleisseura. Alahärmän Kisan nykyiset jaostot ovat jalkapallo, lentopallo, mäkihyppy, paini, pesäpallo, salibandy, sulkapallo, suunnistus, voimailu ja yleisurheilu.
Historia.
Kilpaurheilua on järjestetty Alahärmässä ainakin vuodesta 1905, jolloin on kirjattu ensimmäiset kilpailutulokset. Alahärmän Alapään nuorisoseuran alaisuudessa toimi urheiluseura vuodesta 1911 lähtien.
Alahärmän Kisa perustettiin 9. syyskuuta 1917 Alapään nuorisoseuran talolla järjestetyssä iltamatilaisuudessa. Seuran ensimmäiseksi puheenjohtajaksi valittiin Matti Puronvarsi. Seuran ensimmäinen toimenpide oli urheilumerkkisuoritusten järjestäminen. Sisällissota vaikutti seuran toimintaan ja perustajajäseniin lukeutunut Matti Vakkuri kaatui sodassa. Alkuvuosikymmeninä seuran urheilijat saavuttivat useita piirimestaruuksia.
Mika Mölsä

Veli Mikael (Mika) Mölsä (1. elokuuta 1956 Hankasalmi – 7. elokuuta 2011 Helsinki) oli Ilta-Sanomien rikostoimittaja ja tietokirjailija.
Mölsä oli koulutukseltaan yhteiskuntatieteiden kandidaatti. Hän aloitti Ilta-Sanomissa vuonna 1984, jota ennen hän oli työskennellyt Helsingin Sanomissa ja Uudessa Suomessa. Häntä käytettiin myös luennoitsijana poliisin ja oikeuslaitoksen tilaisuuksissa.
Mölsä tunnettiin laajasta lähdeverkostostaan ja tietolähteiden taitavasta käytöstä. Suomen moottoripyöräkerhoista kertovaa "Prosenttijengit"-kirjaansa varten hän haastatteli eri jengien jäseniä ja ex-jäseniä. Herlinin suvun perillisen sieppauksesta kertova "Operaatio Ullakko" herätti ilmestyessään huomiota, kun Niklas Herlin kertoi yrittäneensä estää kirjan julkaisun ostamalla kirjan oikeudet Mölsältä.
Mike Barrett

Michael Thomas "Mike" Barrett (5. syyskuuta 1943 Montgomery, Länsi-Virginia – 8. elokuuta 2011 Nashville, Tennessee) oli yhdysvaltalainen koripalloilija ja olympiavoittaja. "Bird Man" -lempinimellä tunnettu Barrett pelasi ABA:ssa vuosina 1969–1973.
Takamiehenä pelannut Barrett oli mukana Yhdysvaltain vuoden 1967 MM-kilpailuissa neljänneksi sijoittuneessa joukkueessa. Seuraavana vuonna hän pelasi Méxicon kesäolympialaisissa kultaa voittaneessa joukkueessa kaikissa sen yhdeksässä ottelussa. Seuratasolla Barrett pelasi ABA:ssa vuosina 1969–1973.
Barrett kuoli 8. elokuuta 2011 67-vuotiaana pitkällisen sairauden jälkeen Nashvillessä, Tennesseen osavaltiossa.
Juovadelfiini

Juovadelfiini ("Lagenorhynchus obliquidens") on pohjoisella Tyynellämerellä tavattava delfiinilaji. Sitä on aiemmin pidetty geneettisesti samana lajina kuin mustadelfiiniä, mutta nykyinen tieteellinen konsensus on, että ne ovat eri lajeja.
Rakenne.
Juovadelfiineissä on kolmea väriä. Leuka, kurkku ja vatsa ovat kermanvalkoisia. Kuono, evät, selkä ja selkäevän etuosa ovat tummanharmaita ja sivuilla on vaaleanharmaita laikkuja. Vaaleanharmaa raita kulkee silmien yläpuolelta selkäevän alle ja taakse, missä se paksunee pyrstöä kohden. Silmiä ympäröi tummanharmaa rengas.
Harmaakuvedelfiinistä juovadelfiinin erottaa helposti siitä, että niiden selkäevän takaosa on täysin selvästi erivärinen kuin etuosa.
Juovadelfiini on keskikokoinen laji. Naarailla on painoa 150 kg ja uroksilla 200 kg. Pituutta on noin kaksi ja puoli metriä, naaraat ovat parikymmentä senttiä uroksia lyhyempiä.
Niillä on keskimäärin kuusikymmentä hammasta.
Levinneisyys.
Juovadelfiinit elävät Tyynenmeren pohjoisosissa, parhaiten ne viihtyvät viileillä ja lauhkeilla vesillä.
Käyttäytyminen.
Juovadelfiini on erittäin aktiivinen laji, ja ne uskaltautuvat helposti veneidenkin läheisyyteen. Ne elävät laumassa, joka käsittää yleensä 90 yksilöä mutta on myös 300-päisiä ryhmiä.
Naaraat saavuttavat sukukypsyyden 7 vuoden ikäisenä. Tiineysaika on yksi vuosi. Niiden elinikä on reilut 40 vuotta.
Juovadelfiinit sopeutuvat hyvin vankeuteen. Lähes 50 delfiiniä on delfinaarioissa Pohjois-Amerikassa ja Japanissa.
Ravinto.
Juovadelfiineille maistuu pääasiassa kummeliturska, anjovis, kalmari, silli, lohi ja turska.
Porin tekojäärata

Porin tekojäärata on jääpallokenttä ja pikaluistelurata Porissa. Se sijaitsee Isomäen kaupunginosassa Porin urheilukeskuksessa. Tekojääradasta on käytetty myös nimeä "Karhupaana".
Tekojäärata valmistui vuonna 1985 ja se oli valmistuessaan Suomen kolmas iso tekojäärata. Sen jääpallokentän koko on 100 × 67 neliömetriä ja pikaluisteluradan pituus 333,3 metriä. Porin tekojäärataa käyttävät jääpalloseura Narukerä sekä Porin Pyrinnön pikaluistelijat. Kentän pohjoispuolisella sivustalla on katettu ja lämmitetty seisomakatsomo, joka valmistui 1995. Tekojääradalla on myös 2005 valmistunut Narukerän seuratalo. Jääradalla on jäädytysjärjestelmä ja se on valaistu. Aluksi kentän itäreunalla oli kaukalo paljaan taivaan alla, mutta se katettiin harjoitushalliksi vuonna 1990.
Porin tekojääradalla on järjestetty Suomi–Ruotsi-jääpallomaattelu vuosina 1985, 1993 ja 1999 sekä jääpallon Suomen mestaruusloppuottelut vuonna 2005 ja 2023. Lisäksi tekojäällä on pelattu jääpallon nuorten PM- ja MM-kisoja vuosina 2010 ja 2012.
Le roi soleil (musikaali)

Le roi soleil eli "Aurinkokuningas" on ranskalainen musikaalikomedia, jonka tuottivat Deve Attia ja Albert Cohen, ohjaus ja koreografia oli Kamel Ouilin tekemä.
Musikaali kertoo Ranskan kuninkaan Ludvig XIV:n eli Aurinkokuninkaan rakkauselämästä. Se ensiesitys oli 22. syyskuuta 2005 Pariisin Palais des Sportissa ja viimeinen 8. heinäkuuta 2007 Palais omnisports de Paris-Bercyssä. Esityksiä oli kaksi esityskautta, ja lisäksi musikaalia esitettiin kiertueilla Ranskassa, Belgiassa ja Sveitsissä. Se on myös taltioitu livelähetyksestä.
Brasilian Grand Prix 2011

Brasilian Grand Prix 2011 oli Formula 1 -kauden 2011 19. ja samalla viimeinen osakilpailu. Kahtena edellisenä vuonna Brasiliassa ajettiin toiseksi viimeinen kilpailu. Kilpailu ajettiin 27. marraskuuta.
Kilpailuun lähti eturivistä Red Bullin kuljettajat Sebastian Vettel ja Mark Webber. Paalu oli Vettelin kauden viidestoista, joten hänellä on nyt ennätys yhden kauden aikana saavutetuista paalupaikoista. Edellinen ennätyksen haltija oli Nigel Mansell, joka saavutti 14 paalupaikkaa kaudella 1992. Red Bullien takaa lähtivät McLarenit, kolmannesta ruudussa Jenson Button ja neljännestä Lewis Hamilton.
Lähdössä Red Bullit onnistuivat pitämään kaksoisjohtonsa. 10. kierroksella Mercedeksen Michael Schumacher lähti ohittamaan Renault'n Bruno Sennaa, ja ohituksesta seurasi osuma, joka johti Schumacherin renkaan hajoamiseen. Tilanteessa Schumacher ajoi juuri Sennan edellä, ja sulki häneltä ajolinjan. Tuomariston mukaan Senna oli syyllinen kolariin, joten hän sai varikon läpiajorangaistuksn. 11. kierroksella Fernando Alonso ohitti Ferrarillaan Buttonin, ja nousi kolmannelle sijalle. 30. kierroksella Vettelillä havaittiin vaihdelaatikkovika, jonka takia hän menetti kärkipaikkansa Webberille. Myös Hamilton kärsi vaihdelaatikko-ongelmista, ja joutui 48. kierroksella keskeyttämään kilpailun. Yhdeksän kierrosta ennen maalia Button ohitti Alonson, ja palasi kolmannelle sijalle. Ruutulipulle ensimmäisenä ajoi Webber, ottaen kauden ainoan voittonsa. Vettel varmisti Red Bullin kaksoisvoiton ajaen maaliin toisena 10 sekuntia ennen Buttonia.
Audrey Santo

Audrey Santo () oli yhdysvaltalainen tyttö, joka vammautui kolmivuotiaana vakavasti loppuiäkseen. Hänet tunnetaan myös nimellä "Little Audrey". 
9. elokuuta 1987 Santo oli vähällä hukkua uima-altaaseen. Hän selvisi hengissä, mutta hänet jouduttiin välittömästi kuljettamaan sairaalaan. Siellä lääkäri kuitenkin antoi hänelle liikaa fenobarbitaalia, minkä vuoksi hän joutui kolmeksi viikoksi koomaan. Lisäksi fysioterapeutti tuli aiheuttaneeksi hänelle vakavia säärivammoja ja sai hänen hartiansa sijoiltaan. Tästä hän ei koskaan toipunut, vaan hän kärsi akineettisestä mutismista lopun ikäänsä, toisin sanoen hän ei kyennyt puhumaan ja hänen liikuntakykynsäkin olivat hyvin rajoittuneet. Hänet kuitenkin palautettiin sairaalasta kotiin neljän kuukauden kuluttua onnettomuudesta.
Audrey Santon vanhemmat ovat hyvin uskonnollisia katolilaisia. Siitä lähtien, kun hänet tuotiin sairaalaan, sadat ihmiset ryhtyivät rukoilemaan hänen puolestaan. 
Siitä asti pyhimysten kuvat ovat täyttäneet Audreyn huoneen ja häntä pidetään kärsimyspyhimyksenä. Kuvien on väitetty vuotavan öljyä, jonka Audreyn äiti uskoo olevan todiste Jumalan olemassaolosta.
1998 amerikkalainen Washington Post lehti testasi öljyn mikrobiologian laboratoriossa Pittsburghissa ja testien mukaan öljy sisälsi 80% kasviöljyä ja 20% kanan rasvaa.
Audrey Santo on ehdotettu julistettavaksi pyhimykseksi.
Barbe-Q-Barbies

Barbe-Q-Barbies on suomalainen Helsingistä kotoisin oleva vuonna 2002 perustettu rock-musiikkia soittava yhtye. Se on julkaissut neljä täyspitkää albumia: "All Over You" (2010), "Breaking All the Rules" (2013) "Driven" (2015) ja "Borrowed Time" (2019).
Yhtye on esiintynyt Suomen lisäksi Espanjassa, Britanniassa, Norjassa ja Virossa sekä lämmitellyt bändejä kuten W.A.S.P. ja New York Dolls. Syyskuussa 2013 Barbe-Q-Barbies esiintyi yhdessä brittiläisen Girlschoolin kanssa Helsingin Nosturissa.
Yhtye osallistui vuoden 2016 Uuden Musiikin Kilpailuun kappaleella "Let Me Out". Kappale pääsi kisan finaaliin, jossa sijoittui neljänneksi.
Väistämisvelvollisuus

Väistämisvelvollisuus on velvollisuus, jonka mukaan ajoneuvon kuljettajan pitää antaa tietä toiselle tienkäyttäjälle. Risteyksissä ja liittymissä väistämisvelvollisuus ilmoitetaan usein niin Suomessa kuin monissa muissakin maissa kärkikolmioksi kutsutulla liikennemerkillä tai stop-merkillä. Kärkikolmiolla on kansainvälisen standardin mukaan punaiset reunat ja useimmissa maissa valkoinen pohja, mutta esimerkiksi Suomessa ja Ruotsissa pohjaväri on keltainen. Joissakin maissa kärkikolmion keskellä on väistämisvelvollisuudesta kertova teksti.
Väistämisvelvollisuus Suomen tieliikenteessä.
Väistämisvelvollisuus ja sen ilmaisemiseen käytettävät liikennemerkit on määritetty tieliikennelaissa . Tieliikennelain mukaisia väistämisvelvollisuuden osoittavia liikennemerkkejä on kolme:
Suomessa väistämisvelvollisuus risteyksessä ilmoitetaan puhutussa kielessä kärkikolmioksi kutsutulla liikennemerkillä B5 Väistämisvelvollisuus risteyksessä -liikennemerkillä, puhutussa kielessä STOP-merkiksi kutsutulla B6 Pakollinen pysäyttäminen -liikennemerkillä tai B7 Väistämisvelvollisuus pyöräilijän tienylityspaikassa -merkillä. Jos väistämisvelvollisuutta osoittavaa liikennemerkkiä ei risteyksessä ole, pitää ajoneuvonkuljettajan aina väistää samanaikaisesti oikealta tulevaa ajoneuvoa (24 §) ja raitiovaunua riippumatta sen lähestymissuunnasta (11 §). 
Kiihdytyskaistalta moottoritielle saapuvan kuljettajan pitää väistää moottoritiellä liikkuvia ajoneuvoja (59 §). Tästä ilmoitetaan yleensä liikennemerkillä. Kiertoliittymään saapuvalle ajoneuvolle osoitetaan merkillä B5 väistämisvelvollisuus. Tästä ilmoitetaan aina liikennemerkillä, sillä väistämisvelvollisuutta tässä tilanteessa ei ole mainittu tieliikennelaissa vaan kyseessä on vakiintunut liikenteenohjaustapa. Yksityisalueelta tai pihamaalta tulevalla on aina väistämisvelvollisuus tulosuunnasta riippumatta (24 §).
Suojatiellä kulkevia tai sille astumassa olevia jalankulkijoita pitää väistää ja heille pitää antaa esteetön kulku (24 §).
Pysäkiltä lähtevää linja-autoa pitää väistää, mikäli tien nopeusrajoitus on 60 km/h tai alempi (26 §).
Niilo Toppila

Niilo Johannes Toppila (27. syyskuuta 1917 Tampere – 24. marraskuuta 1941 Itä-Karjala) oli suomalainen urheilija, joka menestyi varsinkin mäkihypyssä ja pesäpallossa.
Toppila sijoittui epävirallisissa Cortina d'Ampezzon MM-hiihdoissa 1941 mäkihypyssä seitsemänneksi. Kolme vuotta aiemmin Lahden MM-kilpailujen mäkikisassa hän kaatui molemmat hyppynsä. Jyväskyläläinen Toppila voitti mäkihypyn Suomen-mestaruuden vuosina 1938 ja 1939 sekä saavutti SM-hopeaa vuosina 1936 ja 1937. Hän voitti Ounasvaaran kilpailun vuonna 1941.
Alppihiihtäjänä Toppila saavutti pujottelussa SM-hopeaa vuonna 1938 ja sijoittui samana vuonna SM-kisojen syöksylaskussa neljänneksi. Pesäpalloilijana hän pelasi Itä–Länsi-ottelussa vuosina 1938–1940.
Kaukopartiomies Toppila kaatui Itä-Karjalassa marraskuussa 1941.
Iho jossa elän

Iho jossa elän () on vuonna 2011 ensi-iltansa saanut espanjalainen jännityselokuva, jonka on ohjannut ja käsikirjoittanut Pedro Almodóvar. Elokvan pääosissa ovat Antonio Banderas, Elena Anaya, Marisa Paredes, Jan Cornet ja Roberto Álamo. Elokuva kertoo uutta keinoihoa kehittelevästä plastiikkakirurgista, joka pitää kodissaan vankina ja koehenkilönä nuorta naista. Elokuva pohjautuu löyhästi ranskalaisen kirjailija Thierry Jonquet'n romaaniin "Mygale".
"Iho jossa elän" sai maailmanensi-iltansa Cannesin elokuvajuhlilla 19. toukokuuta 2011, jossa se kilpaili Kultaisesta palmusta. Elokuva palkittiin parhaan vieraskielisen elokuvan Bafta-palkinnolla vuoden 2012 gaalassa. Se oli myös ehdolla parhaan vieraskielisen elokuvan Golden Globe -palkintoon.
Uinnin Suomen ennätykset

Uinnin Suomen ennätykset ovat Suomen Uimaliiton hyväksymät Suomen kansalaisten ja Suomen edustusoikeuden omaavien ulkomaan kansalaisten tekemät virallisten matkojen kaikkien aikojen parhaat tulokset. Ennätyksiä ratifioidaan pitkässä (50 metriä) ja lyhyessä (25 metriä) altaassa.
Lyhyen radan ennätykset.
Sekajoukkueviestit.
FINA alkoi hyväksyä sekajoukkueviestien virallisia ennätyksiä 26. syyskuuta 2013 alkaen.
Klaipėdan rautatieasema

Klaipėdan rautatieasema () on Liettuan kolmanneksi suurimman kaupungin Klaipėdan rautatieasema Liettuan rautateiden (Lietuvos Geležinkeliai) Vilna–Klaipėda-radalla. Asemarakennus sijaitsee Klaipėdan pohjoisosissa. Aseman naapurissa, 200 metrin päässä saman kadun eteläpuolella, on kaupungin linja-autoasema. 
Klaipėdan asema sijaitsee Liettuan rautateiden Klaipėda–Kretinga–Telšiai–Šiauliai–Kėdainiai–Jonava–Vilna-radalla. Klaipėdan asemalta lähtee Vilnan suuntaan päivittäin vain muutamia henkilöjunia. Jotkin junat saattavat päätyä Šiauliain naapurikaupunki Radviliškiseen. 
Rautatie jatkaa esimerkiksi Klaipėdan satamaan, joka on Liettuan tärkein syväsatama. Kappaletavaran ohella laivoista lastataan kontteja ja saapuvia rekkoja junanvaunuihin esimerkiksi kohti Valko-Venäjää, Ukrainaa tai Venäjää. Sataman matkustajaliikennettä ollaan kehittämässä.
Jakub Kindl

Jakub Kindl (s. 10. helmikuuta 1987 Šumperk, Tšekkoslovakia) on tšekkiläinen jääkiekkopuolustaja, joka pelaa Mestis-joukkue Joensuun Kiekko-Pojissa. Detroit Red Wings varasi hänet ensimmäisellä kierroksella 19. pelaajana . Isokokoisen Kindlin vahvuudet ovat kiekollinen peli ja liikkuvuus. 
Ura.
Seuraura.
Kindl on HC Šumperkin kasvatti. Hän oli ikäluokkansa lupaavimpia pelaajia Euroopassa. Kindl siirtyi 14-vuotiaana HC Pardubiceen, jonka U20-joukkueessa hän voitti Tšekinmestaruuden. Hän teki seuraavalla kaudella 2002–2003 vain 15-vuotiaana debyyttinsä Tšekin Extraliigassa. Kaudella 2003–2004 Kindl pelasi yhden pelin lainalla maan toiseksi korkeimmalla sarjatasolla 1. Národní Hokejová Ligan HC VCES Hradec Královéssa. Pääsoin hän pelasi kauden kuitenkin Pardubicen U20-joukkueessa, jossa Kindl oli tehoilla 4+14=18 sarjan kahdeksanneksi tehokkain puolustaja.
OHL-joukkue Kitchener Rangers varasi Kindlin viidentenä pelaajana . Hän siirtyi joukkueeseen kaudeksi 2004–2005, mutta Kindlillä oli ensimmäisellä kaudellaan sopeutumisvaikeuksia ja 62 runkosarjaottelua toivat tehot 3+11=14. Tästä huolimatta Detroit Red Wings huomasi hänessä potentiaalin ja varasi Kindlin ensimmäisellä kierroksella 19. pelaajana NHL:n varaustilaisuudessa 2005. Hän tekikin toisella kaudellaan 2005–2006 läpimurtonsa OHL:ssä, valittiin marraskuun 2005 pelaajaksi ja oli tehoilla 12+46=58 Rangersin tehokkain sekä OHL:n kuudenneksi tehokkain puolustaja. Kindl pelasi myös kolmen ottelun verran AHL-joukkue Grand Rapids Griffinsissä keväällä 2006. Hän pelasi Rangersissa vielä kauden 2006–2007, jolloin Kindl oli tehoilla 11+44=55 jälleen joukkueen tehokkain puolustaja. Hän sijoittui puolustajien pistepörssissä kahdeksanneksi ja valittiin kauden päätteeksi OHL:n toiseen tähdistökentälliseen. Kindl pelasi taas Griffinsissä keväällä 2007, jolloin hän esiintyi seitsemässä playoff-ottelussa.
Kaudeksi 2007–2008 Kindl siirtyi kolmivuotisella tulokassopimuksella Detroit Red Wingsin organisaatioon. Hän pelasi kaksi ensimmäistä kauttaan kokonaan AHL-joukkue Grand Rapids Griffinsissä. Kindl pelasi jälkimmäisellä kaudella 2008–2009 myös ssa. Heinäkuussa 2009 hän teki kolmivuotisen jatkosopimuksen Red Wingsin kanssa. Kaudella 2009–2010 Kindl teki NHL-debyyttinsä ja pelasi kolme runkosarjaottelua ilman tehopisteitä. Kaudella 2010–2011 hän pelasi NHL:ssä 48 runkosarjaottelua tehoin 2+2=4. Kindl teki NHL-uransa avausmaalin 20. tammikuuta 2011 St. Louis Bluesin Jaroslav Halákin taakse. Kind siityi Detroitista Floridaan 2016 helmikuussa, vaihdossa Detroit sai kuudennen kierroksen varausvuoron vuodelle 2017.
Maajoukkueura.
Kindl pelasi alle 20-vuotiaiden MM-kilpailuissa vuosina 2006 ja 2007. Hän oli jälkimmäisessä turnauksessa neljällä syöttöpisteellään Tšekin tehokkain puolustaja.
Muuta.
Kindlin pikkuveli Denis pelaa hyökkääjänä Tšekin pääsarjatasolla HC Pardubicessä.
SP Tre Fiori

Società Polisportiva Tre Fiori, lyhyemmin SP Tre Fiori, on sanmarinolainen puoliammattilais-jalkapalloseura Fiorentinosta, San Marinosta. Seura on perustettu vuonna 1949. Se on voittanut San Marinon mestaruuden seitsemän kertaa, ja kansallisen cupin kuudesti, mikä tekee siitä yhden San Marinon jalkapallohistorian menestyneimmistä seuroista.
Saavutukset.
San Marinon liigamestaruus (7): 1988, 1993, 1994, 1995, 2009, 2010, 2011
Coppa Titano (7): 1966, 1971, 1974, 1975, 1985, 2010, 2019
Trofeo Federale (3): 1991, 1993, 2010
Itävaltalaisen koulukunnan suhdannevaihteluteoria

Itävaltalainen suhdannevaihteluteoria () on teoria talouden suhdannevaihteluiden synnystä ja mekanismeista. Teoria on saanut nimensä taloustieteen ns. itävaltalaiselta koulukunnalta. 
Teorian mukaan suhdannevaihtelut ovat pankkien liian löysän luotonannon vääjäämätön seuraus. Keskuspankit pitävät korkotasoa kestämättömän matalalla, mikä johtaa liialliseen luotonantoon, vähentyneeseen säästämisasteeseen ja spekulatiivisiin talouskupliin. Suurin osa valtavirran taloustieteilijöistä pitää teoriaa virheellisenä sekä teoreettisesti että empiiristen todisteiden valossa.
Suhdannevaihteluiden mekanismi.
Itävaltalaisen suhdeteorian mukaan vapaisiin talousmarkkinoihin kuuluvat oleellisena osana vararikot ja konkurssit. Teorian mukaan pankit luovat kuitenkin laajamittaisen systeemisen suhdannevaihtelun liiallisella ja kestämättömällä luotonlaajennuksella liiketoimille ja yksittäisille lainanottajille. Luotonannon mahdollistavat keskuspankit, jotka talouskasvua stimuloidakseen pyrkivät pitämään korkotason kestämättömän ja keinotekoisen matana. 
Tarjolla olevan halvan luoton seurauksena käytössä oleva pääoma lisääntyy ja investoinnit suuntautuvat spekulatiivisiin korkean teknologian sijoituksiin esimerkiksi ruuantuotannon kaltaisten kestävien sijoituskohteiden sijasta. Sijoitusmarkkinoille syntyy liian löysään luotonantoon perustuva kestämätön vääristymä. Teorian mukaan investointien arvon nousu perustuu siis virheellisiin sijoituksiin. Mitä pidempään vääristymä ja liian löysä luotonanto jatkuu, sitä syvempi ja jyrkempi on nousukautta seuraava korjausliike ja taantuma. 
Ylisijoittamisen tuottamaa kuplaa seuraa teorian mukaan lopulta väistämättömänä korjausliikkeenä supistuvan luotonannon luottokriisi ja taantuma, jossa taloudessa käytössä olevan pääoman määrä vähenee ja sijoitukset jälleen järkiperäistyvät. Luotonannon kasvu tyrehtyy ja pysähtyy kun vallitsevalla korkotasolla pääomalle ei löydy enää kestäviä sijoituskohteita. Teorian mukaan laskusuhdanne on siten tervehdyttävä prosessi, jossa nousukauden tuhlailu ja virheet korjaantuvat.
Ipratropium

Ipratropium on muskariinireseptoria salpaava antikolinergi, jota käytetään astman ja keuhkoahtaumataudin (COPD) hoitoon. Ipratropium avaa keuhkoputkia. Vaikutus alkaa muutamassa minuutissa inhaloinnista (hengittämisestä) ja kestää 4–6 tuntia. Aine esiintyy bromidimuotona (ipratropiumbromidi). Lääkettä myydään nimellä Atrovent.
Lääkkeellä voidaan myös vähentää Klotsapiinin käytöstä mahdollisesti aiheutuvaa syljen eritystä.
Yhdistyneiden kansakuntien huoltohallintoneuvosto

Yhdistyneiden kansakuntien huoltohallintoneuvosto () on yksi Yhdistyneiden kansakuntien kuudesta pääelimestä. 
Huoltohallintoneuvosto perustettiin 26. maaliskuuta 1945 n artiklan 87 mukaisesti hallinnoimaan Yhdistyneiden kansakuntien huoltohallintoalueita. Nämä olivat suurimmaksi osaksi alueita, jotka ennen I maailmansotaa olivat olleet Saksan siirtomaita ja jotka sodan jälkeen oli otettu Kansainliiton hallintaan mandaattialueina. Huoltohallintoalueita oli kaiken kaikkiaan yksitoista, joista kymmenen oli entisiä mandaattialueita. Yhdestoista oli Italian Somalimaa.
Huoltohallintoneuvoston tehtävänä oli valvoa huoltohallintoalueiden kehitystä sekä tarvittaessa ohjata sitä. Huoltohallintoalueita hallinnoivat maat luovuttivat vuosittain raportin alueen kehityksestä huoltohallintoneuvostolle, joka keskusteli siitä ja hyväksyi sen. Neuvosto valvoi erityisesti sitä, että kyseisiä alueita kehitettiin peruskirjan määräysten mukaisesti niin, että ne pystyisivät tulevaisuudessa saavuttamaan täyden itsenäisyyden - huoltohallintojärjestelmä oli alun alkaenkin ajateltu väliaikaiseksi. Neuvosto saattoi myös toimeenpanna erityisiä operaatioita huoltohallintoalueilla, ja huoltohallintoon liittyvät valitukset tuli ohjata neuvoston käsiteltäviksi.
YK:n peruskirjan mukaan huoltohallintoneuvostossa tuli olla edustettuina jokainen valtio, jolla oli hallittavanaan huoltohallintoalue, sekä yhtä monta muuta YK:n jäsenvaltiota. Neuvostossa olivat aina edustettuina YK:n turvallisuusneuvoston viisi pysyvää jäsenmaata Yhdysvallat, Iso-Britannia, Ranska, Neuvostoliitto sekä Kiinan tasavalta, myöhemmin Kiinan kansantasavalta. Näistä Yhdysvalloilla, Isolla-Britannialla ja Ranskalla oli myös hallittavinaan huoltohallintoalueita. Näiden lisäksi neuvostossa olivat aina edustettuina Italia, Belgia, Australia ja Uusi-Seelanti, joilla oli myös hallinnossa huoltohallintoalueita. YK:n yleiskokous valitsi lisäksi neuvostoon maita, joilla ei ollut huoltohallintoalueita. Huoltohallintoneuvosto toimi suoraan yleiskokouksen alaisuudessa.
Viimeinen huoltohallintoalueista, Yhdysvaltain Tyynenmeren saarten huoltohallintoalue, hajosi 1. lokakuuta 1994, kun siihen kuulunut Palau saavutti itsenäisyyden. Tämän jälkeen huoltohallintoneuvosto päätti lakkauttaa toistaiseksi toimintansa 1. marraskuuta 1994 lukien. Tämä tarkoittaa, että neuvosto ei enää pidä säännöllisiä kokouksia (se voidaan tosin kutsua ylimääräiseen kokoukseen puheenjohtajan päätöksellä tai jäsenten sitä vaatiessa) eikä yleiskokous enää valitse siihen vaihtuvia jäseniä. Neuvoston jäseninä ovat siis enää Yhdysvallat, Britannia, Ranska, Kiinan kansantasavalta ja Venäjä. Huoltohallintoneuvosto on siis edelleenkin muodollisesti olemassa, sen lakkauttaminen vaatisi YK:n peruskirjan muuttamista yleiskokouksessa.
On myös esitetty uusien tehtävien antamista huoltohallintoneuvostolle, esimerkiksi eräiden maailman kriisipesäkkeiden hallinnoiminen, mutta toistaiseksi näin ei ole tapahtunut.
Marek Kuchciński

Marek Tadeusz Kuchciński (s. 9. elokuuta 1955 Przemyśl, Puola) on puolalainen poliitikko, journalisti, ja kulttuuriaktivisti. Hänellä on ollut paikka Puolan parlamentin alahuoneessa Sejmissä aina sen neljännen (2001−2005), viidennen (2005−2007), kuudennen (2007−2011) ja seitsemännen (2011−) kauden aikana. Hän on Laki ja oikeus -puolueen PiS:n entinen puheenjohtaja ja Sejmin kuudennen kauden varapuhemies.
Vuosina 1974−1978 Kuchciński opiskeli taidehistoriaa Lublinin katolisessa yliopistossa ja suoritti puutarhanhoidon tutkinnon vuonna 1978. Nuorena hän oli tekemisissä hippiliikkeen kanssa. 1980 hän aloitti itsenäisten kulttuuriympäristöjen luomisen ja perusti itse keskustelukerhon "Strych Kulturalny" eli "Kulttuuriullakko". Maaliskuussa 1981 Kuchciński liittyi maanviljelijöiden ammattiliittoon NSZZ RI:hin, joka perustettiin vuoden 1980 loppupuolella Solidaarisuus -liikkeen osana, ja vaikutti myös maanviljelijöiden vastarinnan kansalliskomiteassa vuosina 1983−1989. Hän korvasi Laki ja oikeus -puolueen entisen puheenjohtajan, Grażyna Gęsickan, kun tämä kuoli Smolenskin lento-onnettomuudessa 10. huhtikuuta 2010.
Kuchciński on toiminut muun muassa Przemyślin kaupunginvaltuuston neuvonantajana (1994−1999) sekä Ala-Karpatian voivodikunnan toisena voivodina eli kuvernöörinä (1999−2001) ja parlamentin alahuoneen Sejmin varapuhemiehenä.
Kevin Jackson

Kevin Andre Jackson (s. 25. marraskuuta 1964 Highland Falls, New York) on yhdysvaltalainen painivalmentaja, entinen vapaapainija, olympiavoittaja, maailmanmestari, Pan-Amerikan kisojen voittaja ja Pan-Amerikan mestari.
82 kilogramman painoluokassa paininut Jackson voitti painijanurallaan vapaapainissa olympiakultaa Barcelonassa 1992, kaksi maailmanmestaruutta, kaksi Pan-Amerikan kisojen kultaa ja kaksi Pan-Amerikan mestaruuskilpailujen kultamitalia.
Jackson on toiminut uransa jälkeen painivalmentajana ja on valmentanut Yhdysvaltain vapaapainimaajoukkuetta. Vuonna 2005 hänet nimettiin kansainväliseen painin hall of fameen.
Vanuatu olympialaisissa

Vanuatu osallistui olympialaisiin ensimmäisen kerran Soulissa 1988, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. 
Vanuatulaisurheilijat ovat kilpailleet olympialaisissa jousiammunnassa, judossa, nyrkkeilyssä, pöytätenniksessä, soudussa ja yleisurheilussa. He eivät ole saavuttaneet yhtään mitalia, eivätkä pistesijaa eli sijoitusta kahdeksan parhaan joukkoon.